డేవిడ్ అటెన్బరో సమర్పణ
ఈ భూమి మీద ఇప్పటివరకూ జీవించిన వాటిలో ఖచ్చితంగా అత్యంత విశిష్టమైన జంతువు,
అన్ని జీవరాశులలో ప్రముఖమైనది, డైనోసర్.
టైరనోసారస్ రెక్స్.
మన అందరిలో ఒక ఊహను ప్రేరేపించగల జంతువు.
ఇది ఏ రకమైన జంతువు?
అది ఎలా ఉండేది? ఎలా జీవించేది?
ఇప్పుడు, శాస్త్రీయ పరిశోధనలు ఈ ప్రశ్నలకు సమాధానాలు అందిస్తున్నాయి.
ఇది కేవలం టి. రెక్స్ కి సంబంధించి మాత్రమే కాదు,
దానితో పాటు జీవించిన ఇతర జీవరాశుల గురించి కూడా తెలియజేస్తున్నాయి.
వాటిని సజీవంగా దర్శించడానికి ఆధునికమైన ఇమేజింగ్ టెక్నాలజీ దోహదపడుతోంది.
భూగోళం, 66 మిలియన్ సంవత్సరాల క్రితం.
ఆకాశం అంతా భారీ పక్షులతో నిండిపోయింది.
సముద్రాలలో, రాక్షస సరీసృపాలు అగాథాల అంచువరకూ పహారా కాస్తున్నాయి.
ఇక భూమి మీద, అన్ని రకాల డైనోసార్లు,
మనుగడ కోసం పోరాటం సాగిస్తున్నాయి.
డైనోసర్లు రాజ్యం ఏలిన ఈ ప్రపంచం గురించి మనం ఇప్పుడు చాలా తెలుసుకున్నాము.
ఇది వాటి గురించిన కథ.
సముద్ర తీరాలు
ఉత్తర అమెరికా భూభాగాన్ని చీల్చే
గొప్ప లోతట్టు సముద్రపు దక్షిణ తీరాలు ఇవి.
ఈ భూభాగంలో అతి పెద్ద మాంసాహారి జాడలు ఇవి.
ఒక టైరనోసారస్ రెక్స్ ఈత కొడుతోంది.
డొల్లగా, లోపల గాలితో నిండిన ఎముకలు ఇంకా బలమైన వెనుక అవయవాలు
కారణంగా టి. రెక్స్ సమర్థంగా ఈత కొట్టగలదు.
తన యువ సంతానంతో ఉన్న మగ రాకాసి బల్లి ఇది.
ఈ సముద్ర తీరానికి ఆనుకుని ఉన్న ఎన్నో ద్వీపాలలో ఒక ద్వీపానికి
ప్రయాణమైన రాకాసి బల్లిని దాని యువ సంతానం అనుసరిస్తున్నాయి.
ఈదడానికి దూరం తక్కువే, కానీ ఇది చాలా ప్రమాదకరమైన ప్రయాణం.
ఇది ఒక మొసాసార్.
టైరనోసార్ కన్నా రెండింతలు పెద్దదయిన భారీ సముద్రపు బల్లి
దాదాపు 15 టన్నుల బరువుంటుంది.
ఈ భూగోళం మీద ఇదే అతిపెద్ద మాంసాహారి.
మొసాసార్ సాధారణంగా తినే ఆహారం తాబేళ్లు.
కానీ ఈ చిన్నారి రాకాసి బల్లులు దీనికి నోరూరిస్తున్నాయి.
పెద్ద టి. రెక్స్ నీటిలో కూడా,
తనని తాను చాలా సమర్థంగా రక్షించుకోగలుగుతుంది.
కానీ ఈ చిన్నారి రాకాసి బల్లులు దగ్గరగా ఉండాలి.
టైరనోసారస్ రెక్స్ పదిహేను పిల్లలని కంటే అందులో కనీసం మూడింట రెండు వంతుల సంతానాన్ని
తొలి సంవత్సరంలోనే కోల్పోతుంది.
ఇప్పుడు అవి నాలుగు మాత్రమే మిగిలాయి.
ఈ ద్వీపంలో రక్షణతో పాటు ఆహారం కూడా లభిస్తుంది.
అతి భారీ రెండు టన్నుల తాబేళ్లు ఇక్కడ గుడ్లు పొదుగుతూ ఉంటాయి.
కానీ ఈ రాకాసి బల్లి ఇక్కడకు రావడానికి కారణం ఈ తాబేలు.
అది మరణించింది, కానీ దాని కుళ్లిన శరీరాన్ని ఈ టైరనోసార్ వాసన చూసింది.
ఈ తాబేలుని బోర్లా తిరగవేయగలిగితే,
అది కనీసం 900 కిలోల కన్నా ఎక్కువ మాంసాన్ని తేలికగా అందివ్వగలదు.
జీవరాశులలోనే అత్యంత శక్తిమంతమైన దవడలు ఉన్న జంతువు టి. రెక్స్
సుమారు అయిదు టన్నుల బలంతో అది కొరకగలదు.
పిల్ల డైనోసార్లు రుచి చూడాలని ఆతృతగా ఉన్నాయి, కానీ తండ్రి డైనోసార్ మాంసాన్ని పంచుకోవడం లేదు.
అవి సొంతంగా వేటాడటం నేర్చుకునే సమయం ఆసన్నమయింది.
అయితే, ఈ సముద్రతీరం అంత అనుకూలంగా కనిపించడం లేదు.
కానీ సాయంత్రం అయ్యే సరికి, పరిస్థితులు మారడం మొదలయింది.
చిట్టి తాబేళ్లు పొదుగుకుని ఇసుక నుండి బయటకు వచ్చి సముద్రం వైపు వెళుతున్నాయి.
చిన్నారి టి. రెక్స్ లు సరైన శిక్షణా ప్రదేశానికే వచ్చాయి.
అప్పుడే పొదుగుకుని బయటపడిన తాబేళ్లను ఈ అమాయకపు డైనోసార్ పిల్లలు తేలికగా పట్టుకోగలవు.
ఏ వేటగాడికైనా విషయాసక్తి ఉంటే లాభాలు ఉంటాయి.
నేర్చుకోవడానికి చాలా ఉంటుంది.
తండ్రికి ఇంకా పిల్లలకి సంతృప్తిగా తినగలిగేంత ఆహారం ఇక్కడ సమృద్ధిగా ఉంది.
అన్ని ఉపాయాలూ విఫలమయితే,
వేరొకరి నుండి ఆహారాన్ని దొంగిలించే అవకాశం ఎప్పుడూ ఉంటుంది.
భూగోళం అంతటా,
అంతగా లోతు లేని తీర సముద్రాలు సుమారు నాలుగు కోట్ల కిలోమీటర్ల మేర ఆవరించి ఉన్నాయి.
అతిపెద్ద ఖండం కన్నా ఇది చాలా ఎక్కువ.
విస్తారంగా ఉండటంతో పాటు వాటి జలాల సుసంపన్నత జత కలిసి,
ఈ ప్రదేశాలు అతి ముఖ్యమైన స్థావరాలుగా మారుతున్నాయి.
భూమి ఎక్కడయితే సముద్రంతో కలుస్తుందో,
సముద్ర లోతుల్లోంచి పోషకాలు వెలికి వచ్చి జీవజాలం అభివృద్ధికి సహకరిస్తాయి.
ముఖ్యంగా నార్త్ అట్లాంటిక్ మహాసముద్రంలో పోషకాలు ఎక్కువగా ఉంటాయి,
అందువల్ల భారీగా చేపల గుంపులు తీరానికి చేరువగా వస్తుంటాయి.
అటువంటి ప్రదేశాలలో జీవిస్తూ పెద్ద సంఖ్యలో స్థిరపడే ఒక జంతువు ఉంది.
ఎగిరే సరీసృపాలు. టెరోసార్స్.
ఇక్కడ, నార్త్ ఆఫ్రికా సముద్ర తీరాలలో, ఆ జంతువుకు చెందిన ఏడు జాతులు ఉన్నాయి.
అవి ఇక్కడికి ఆహారం కోసం వచ్చి, విశ్రాంతి తీసుకుని తమ పిల్లలను పెంచి పెద్ద చేస్తాయి.
భూమి మీద ఎక్కువ సమయం గడపడానికి అలవాటు పడిన జంతువు జాతి టెథిడ్రాకో
ఇక్కడ గూళ్లు కట్టుకోవడమే కాకుండా తమ సంతతిని కాపాడుకోవడం కోసం కాపలా కాస్తాయి.
వాటి పిల్లలకు తప్పనిసరిగా రక్షణ అవసరం.
కత్తిలాంటి పదునైన ముక్కు ఉన్న ఫోస్ఫటోడ్రాకో.
తొమ్మిది అడుగుల పొడవైన ఈ మాంసాహారి ఈ పక్షుల నివాస ప్రదేశాలలో వేచి ఉండి,
కాపలా లేని జంతు పిల్లని తన్నుకుపోవడానికి అవకాశం కోసం ఎదురుచూస్తోంది.
కానీ టేరోసార్స్ లో కొన్ని తరహా జంతువులు భూమి మీద జీవించడానికి ఎక్కువ అలవాటు పడలేదు.
గుడ్లు పొదగడానికి వాటికి భిన్నమైన వ్యూహం ఉంది.
వేటాడే జంతువుల దృష్టిని తక్కువగా ఆకర్షించే ప్రదేశాలలో అవి గూళ్లు ఏర్పాటు చేస్తాయి.
దూరంగా ఉండే ఈ కొండల వంటివి వాటికి అనుకూలమైనవి.
టేరోసార్ గుడ్లు చర్మం మాదిరిగా ఉండి త్వరగా ఎండిపోతాయి,
కాబట్టి వాటిని కప్పి ఉంచడం తప్పనిసరి.
ఈ సముద్రపు కలుపు మొక్కల అడుగున ఏదో కదులుతోంది.
చిట్టి ఆల్సియోనె పిట్ట, కొద్ది అంగుళాలు మాత్రమే పొడవుండి
యాభై ఆరు గ్రాముల కన్నా తక్కువ బరువు ఉంటుంది.
వాటి తల్లులు సుమారు రెండు నెలల కిందట ఇక్కడ గుడ్లు పెట్టాయి.
ఒకరినొకరు పిలుచుకుంటూ, గుడ్లన్నీ సమన్వయంతో పొదగబడతాయి.
వాటి సంఖ్యలో భద్రత కనిపిస్తుంది.
వాటి మొదటి ఆలోచన కొండ ఎక్కడం.
వందల గూళ్లలో పొదిగిన పిట్టలు ఆ కొండ పైన గుమిగూడి
మొదటిసారి ఎగరడానికి అవి సిద్ధమవుతాయి.
కానీ వాటి రెక్కలు ఇంకా పూర్తిగా నిర్మాణం కాలేదు.
వాటి రెక్కల పొరకు దన్నుగా ఉండే పొడవు వేలి ఎముకలు
ముందుగా తిన్నగా ఏర్పడి తరువాత ఒక దానికి ఒకటి జోడవ్వాలి, అందుకు కొద్ది గంటలు పడుతుంది.
కానీ అవి ఇక్కడ ఎక్కువ సేపు ఉండకూడదు.
వాటి ఎముకలు విపరీతమైన తేలికగా ఉంటాయి, దాదాపు తొంభై శాతం గాలితో నిండి ఉంటాయి,
అందువల్ల అవి ఎగరడానికి ఎక్కువ శ్రమపడే అవసరం ఉండదు.
అయినా కూడా, ఎగరడాన్ని పరీక్షించుకోవడం తప్పనిసరి.
ఎగిరే సమయం ఆసన్నమైనప్పుడు, అవి సరిగ్గా ఎగరాలంటే
ఒకే ఒక్క అవకాశం లభిస్తుంది.
కొండ అంచులు ఎత్తుగా ఉండటం వల్ల, అవి ఎగరడానికి అనుకూలంగా ఉంటాయి.
కాబట్టి, ప్రధాన భూభాగం దిక్కుగా చూస్తూ వీచే గాలులను ఎదుర్కొంటూ
అక్కడ గుమిగూడటం వల్ల వాటికి మేలు జరుగుతుంది.
కానీ వాటిలో ఏదీ కూడా ముందుగా ఎగరడానికి సిద్ధంగా ఉండదు.
కానీ, చివరికి, ఒక చిట్టి పక్షి మిగతా పక్షులకు దారి చూపిస్తూ ఎగురుతుంది.
అవి సముద్ర తీరానికి ఇంకా వాటి స్థావరాలకి వెళ్లడం లేదు.
వాటి వెనుకగా ఉన్న పొగమంచు అడవుల్లోకి అవి ముందుగా వెళ్లాలి.
బార్బరిడాక్టిలస్.
బలమైన, వేటాడే టేరోసార్స్ సాధారణంగా చేపలను వేటాడతాయి.
కానీ ఈ చిట్టి పక్షులను అది వదులుకోలేదు.
దాని నుండి తప్పించుకోవడానికి ఒక మార్గం తమ రెక్కలు ముడిచి కిందకి పడిపోవడమే.
కానీ ఎత్తు తగ్గిపోతే అడవులు చేరుకోవడం వాటికి కష్టం అవుతుంది.
ఒకటి నివాస ప్రదేశంలోకి నేలకూలింది.
ఆ చిట్టి పక్షులకి స్వంత కాళ్ల మీద జీవించే ప్రదేశం కాదు ఇది.
మొదటి విడత పొదిగిన పక్షులలో అదృష్టవశాత్తూ బతికిపోయిన చిట్టి పక్షి
సరైన మార్గంలో ముందుకు సాగిపోతుంది.
అభయారణ్యము.
పొదిగిన పక్షి పిల్లలలో కొన్ని మాత్రమే మిగిలి ఇంత దూరం చేరుకోగలుగుతాయి.
కానీ వాటికి, ఈ అడవి
ఆ చిట్టి టేరోసార్ పక్షికి అవసరమైన ఆశ్రయం ఇంకా ఆహారం అందిస్తుంది.
మరో అయిదు సంవత్సరాల వరకూ ఆ అడవే వాటికి ఇల్లు అవుతుంది.
తరువాత, అవి ఎదిగి పెద్ద పక్షులతో చేరడానికి సిద్ధమవుతాయి,
సముద్రంలో చేపలను వేటాడుతూ పెద్దవి అవుతాయి.
కొన్ని సముద్ర జంతువులు తమ జీవిత కాలం అంతా సముద్రంలో చేపలను వేటాడుతూ గడుపుతాయి
కానీ ఒక ప్రత్యేకమైన పని మీద మాత్రం అవి అప్పుడప్పుడు తీరానికి రావలసి వస్తుంది.
సముద్ర గర్భంలో కలిసిపోయిన జీలాండియా ఖండపు సముద్ర జలాలలో,
ఒక సుదీర్ఘ ప్రయాణం ముగింపునకు సిద్ధమవుతోంది.
ఇవి టౌరంగిసార్స్,
సుమారు ముప్పై అడుగుల పొడవైన భారీ సముద్ర సరీసృప జీవి.
ఈ ఆడ జంతువుని తన ఆరు నెలల పసికూన అనుసరిస్తూ ఉంటుంది.
ఆ ఆడజంతువు ప్రతి రెండేళ్లకో ఎప్పుడో ఒకే ఒక్క పిల్లకి జన్మనిస్తుంది.
అది చాలా భారీ పెట్టుబడి,
ఆ తల్లికీ పిల్లకీ మధ్య అనుబంధానికి అదే చాలా ముఖ్యమైనది.
ఈ ఆడజంతువు తన పసికూనని మైళ్ల దూరంలో ఉన్న ఈ తీరానికి తీసుకువచ్చింది.
అవి ఒంటరివి కావు.
టౌరంగిసార్స్ దక్షిణ పసిఫిక్ మహాసముద్రం నుంచి కూడా ఇక్కడికి వస్తాయి.
మగజంతువులు కూడా ఇక్కడికి వచ్చి ఆడ జంతువులను మచ్చిక చేసుకోవాలని చూస్తాయి.
అయితే ప్రస్తుతానికి, జత కలవడం అనేది ఆడ జంతువు ప్రధాన లక్ష్యం కాదు.
మిగతా ఎక్కడా దొరకనిది ఏదో ఇక్కడ ఈ తీర ప్రాంతం అందిస్తోంది.
గులకరాళ్లు విశిష్టంగా నున్నగా, గట్టిగా ఇంకా గుండ్రంగా ఉంటాయి.
నదీ జలాల ప్రవాహం కారణంగా అవి ఆ రూపులోకి మారతాయి, కానీ వాటిని కనుగొనడం కష్టం.
అయితే, ఇక్కడ, ఈ జలపాతం అడుగు భాగంలోని కొలనులో,
అవి చాలా ఎక్కువగా ఉన్నాయి.
ఈ టౌరంగిసార్స్ వాటిని ఏరుకుంటాయి.
ఆ తరువాత అవి చాలా ప్రత్యేకమైన పని ఒకటి చేస్తాయి.
వాటిని అవి మింగేస్తాయి.
ఆ రాళ్లు వాటి కడుపులో బరువును పెంచి, అరుగుదలకు ఉపయోగపడతాయి.
తమ కడుపుల్లో నమలకపోవడం వల్ల పేరుకుపోయిన ఆహారాన్ని మెత్తగా నలగ్గొట్టి
అవి అరిగేలా చేస్తాయి ఈ గులకరాళ్లు.
ఒక చిట్టి జంతువుకి,
మొదటిసారి గులకరాళ్లను మింగడం అంత తేలికైన విషయం కాదు.
అందుకు కొద్దిగా సాధన చేయాలి.
కానీ తల్లి జంతువుకి తనకు తగిన మగ జంతువుని వెతకడానికి ఇది ఒక అవకాశం కల్పిస్తుంది.
ఆ పసికూన చివరికి సాధించింది.
ఇప్పుడు అది వీలైనన్ని రాళ్లను మింగగలుగుతుంది.
ఇది పెద్దదయ్యే కొద్దీ మరిన్ని రాళ్లు మింగడానికి ఇక్కడికి వస్తుంది.
ఈ కుటుంబం ఈ తీర ప్రాంతాన్ని వదిలి
మళ్లీ సముద్రంలోకి వెళ్లే సమయం వచ్చింది.
ఈ చిన్నారి టౌరంగిసార్ విషయంలో,
అది పెద్దయ్యే క్రమంలో ఇది చాలా ముఖ్యమైన దశ.
దక్షిణ యూరోప్ లో,
అట్లాంటిక్ సముద్రం ప్రసిద్ధమైన టెథిస్ సముద్రం కలిసే ప్రదేశంలో,
సముద్ర తీరాలలో భిన్నమైన జంతుజాతులు మనుగడ సాగిస్తున్నాయి.
సముద్ర మట్టం పెరగడం అంటే ఎన్నో ద్వీపాలు మునిగిపోయి
ఇప్పుడు స్పాంజ్ లు, పుట్టగొడుగులు ఇంకా కొరల్స్ తో కప్పబడిపోయాయి.
ఈ లోతులేని తీరాలలోని పగడపు దిబ్బలు ఇక్కడ సూర్యరశ్మిని ఉపయోగించుకుంటూ,
తమ పొరల లోపల పెరిగే శైవలాలతో అవి జత కలుస్తాయి.
సముద్రంలో ప్రవాహపు తరంగాలలో తేలియాడే చిన్న చిన్న ఆహార పదార్థాలను అవి సేకరిస్తాయి.
ఈ సముద్ర జీవులు అసంఖ్యాకంగా బండ రాళ్ల మీద విస్తరిస్తాయి.
కానీ ఇక్కడ ఒక్క రాతిబండ మాత్రం బోసిగా ఉండి ఆశ్చర్యపరుస్తుంది.
దీనికి అవతల సముద్రపు లోతుల్లో,
వేటాడే జంతువులకు అది ఆవాసం...
అమాయకపు రీఫ్ చేపలకు అది ప్రమాదం.
కానీ ఈ జాతి చేపలు భయపడాల్సిన అవసరం లేదు.
ఇది హాఫ్మాన్ కనుగొన్న మొసాసార్, ఇది సముద్రంలోనే అత్యంత ప్రమాదకర వేట జంతువు.
కానీ ఇది ఇక్కడికి వేటాడటానికి రాలేదు. అది శుభ్రం చేయించుకోవడానికి వచ్చింది.
మొసాసార్లు భారీ పరిమాణంలోని బల్లులు, వీటికి బల్లికి ఉన్నట్లే నాలుక చీలి ఉంటుంది,
ఇవి జత కలిసే కాలంలో, బల్లి తరహా రంగురంగుల చర్మం కలిగి ఉంటుంది.
ఆ పాత చర్మాన్ని వదలగొట్టుకోవడానికి ఇది సమయం.
పైగా మనం చూడచక్కగా ముస్తాబు కావాలంటే,
శరీరం అంతా రుద్దుకోవడానికి మించినది మరేమీ ఉండదు.
ఈ వేటజంతువు శరీరం మీద పొరలను చేపలు ఇంకా రొయ్యలు పీకేస్తాయి.
సముద్రంలో సంచరిస్తూ, గాలి పీలుస్తూ బతికే ఈ భారీ రాకాసి బల్లి సముద్ర ఉపరితలంలో
తన ఊపిరితిత్తులను గాలితో నింపుకుంటూ,
విశ్రాంతి తీసుకుంటుంది.
ఒక ప్రత్యర్థి.
ఒక యుక్తవయస్సులో ఉన్న మగ మొసాసార్ ఆ ప్రాంతంలో ఆధిపత్యం కోసం పోరాడుతోంది.
ఈ వృద్ధ మగ మొసాసార్ పదిహేను టన్నుల భారీ కాయపు జంతువు.
కానీ దాని ప్రత్యర్థి చాలా చురుకైనది.
అవి గనుక ఈ విధంగా సమవుజ్జీలు అయితే, ఆ పోరాటాలు చాలా హింసాత్మకంగా ఉంటాయి.
మొసాసార్లను కనుగొన్నప్పుడు వాటి పుర్రెలలో ప్రత్యర్థి జంతువుల
దంతపు ముక్కలు ఇరుక్కుపోయి కనిపించాయి.
ముసలి మగ జంతువు గట్టిగా ఊపిరి పీల్చుకుంది.
ఇప్పుడు దానికి అనుకూలంగా ఉంది.
తన ప్రత్యర్థిని సముద్ర లోతుల్లోకి లాక్కెళ్లి దానిని ఉక్కిరిబిక్కిరి చేస్తోంది.
వృద్ధ మగ మొసాసార్ గెలిచింది.
ఇప్పటికి అయితే, ఈ పగడపు దిబ్బ దాని సామ్రాజ్యంగానే ఉంటుంది.
ఉత్తర అమెరికా తీర ప్రాంతంలో ఆకాశంలో నెలవంక.
ఆ ప్రశాంతమైన, చీకటి రాత్రులలో ఒక అరుదైన అందమైన సంఘటన జరగబోతోంది.
ఈ రాత్రివేళ, సముద్ర లోతుల్లో కూడా, వెలుగు ఉండబోతోంది.
మెరిసే అమొనైట్లు అగాథాల్లోంచి పైకి వస్తాయి.
అమొనైట్లు నత్తల జాతికి చెందిన జీవులు, అక్టోపస్ ఇంకా స్క్విడ్ లకు సంబంధించినవి.
ఈ స్కఫైడిట్ అమొనైట్లు ఒక మనిషి అరచేతి కన్నా పెద్దగా ఉండవు.
కొద్ది వారాలుగా, అవి సముద్ర తీర ప్రాంతపు లోతులలో గుమిగూడుతున్నాయి.
సముద్ర గర్భంలో, ఈ కాంతులతో ప్లాంక్టన్ ని ఆకర్షించి ఆహారంగా మార్చుకుంటాయి.
కానీ ఈ రాత్రి, ఇవి భిన్నమైన పని చేయబోతున్నాయి.
అవి జత కలవడం కోసం సముద్ర ఉపరితలానికి వస్తున్నాయి.
ప్రతి సమూహంలో వేల సంఖ్యలో అమొనైట్లు చేరాయి.
ఒకదానికి ఒకటి తగులుతూ, అవి ప్రకృతి సహజమైన కాంతి తరంగాలను సృష్టిస్తాయి.
వాటి నాడీ వ్యవస్థ సంక్లిష్టమైనది,
ఫోటోసైట్స్ అనే కాంతిని ఉత్పత్తి చేసే కణాలను ఈ నాడీ వ్యవస్థ నియంత్రిస్తుంది.
తమ కన్నా పెద్దగా ఉండే ఆడ అమొనైట్ల చుట్టూ మగ అమొనైట్లు చక్కర్లు కొడతాయి.
అవి ప్రసరించే కాంతి తరంగాలు అనుసరించి ఎవరు సరిజోడి ఎవరు కాదు అనేది నిర్ధారించబడుతుంది.
ఆడ మగ జంట సంభోగించినప్పుడు, అవి తమ కాంతి తరంగాలను సమన్వయం చేసుకుంటాయి.
ఆమె కాంతి తరంగాల లయని అతను అందుకోలేకపోతే అతడు తిరస్కరించబడతాడు.
కానీ ఇక్కడ సంపూర్ణమైన సమన్వయం కుదిరింది.
ఈ జంట ఇప్పుడు సంభోగించి మరొక తరాన్ని పుట్టించడానికి సమాయత్తం అవుతోంది.
ఫలదీకరణ జరిగాక,
ఆడ అమొనైట్లు గుడ్లు పెట్టడం కోసం గూళ్లలోకి చేరిపోతాయి.
తక్కువ కాలం జీవించే చాలా సెఫెలోపోడ్స్ జాతి సముద్ర జీవులలో
సంతానోత్పత్తి అనేది వాటి చివరి దశ.
మరుసటి రోజు ఉదయానికి, ఈ వెలుగులు ఆరిపోయి అవి మరణించి ఉంటాయి.
ఆ అందమైన రాత్రే వాటికి చివరి రాత్రి.
అసంఖ్యాకమైన జీవరాశులు సంభోగించడానికి, తమ సంతానాన్ని వృద్ధి చేసుకోవడానికీ,
ఆహారాన్ని సమకూర్చుకోవడానికీ భూగోళం అంతటా ఉన్న సముద్ర తీరాలు అనువైన పరిస్థితులు కల్పిస్తున్నాయి.
జీలాండియా సముద్రపు లోతులేని ప్రదేశాలలో
టౌరంగిసార్స్ పెద్ద సంఖ్యలో గుంపులుగా గుమిగూడాయి.
వాటి నాలుగు రెక్కలతో అవి ఈదుతూ సునాయాసంగా ప్రయాణం సాగిస్తూ
వేసవిలో ఇక్కడ గుంపులుగా గుమిగూడే చేపల మందలను వేటాడటానికి వస్తాయి.
మధ్యమధ్యలో, అవి సముద్ర ఉపరితలం చేరుకుని గట్టిగా గాలి పీల్చుకుని
తిరిగి సముద్ర గర్భంలో తమ వేటను కొనసాగిస్తాయి.
కానీ ఒక్క ఆడ జంతువు మాత్రం దాని సహజమైన లక్షణంతో ఈదడం లేదు.
ఆమె ఇంకా తన రెండు సంవత్సరాల పసికూన మిగతా గుంపు కంటే వెనుకబడి ఉన్నారు.
ఈ ఆడ జంతువు అతి కష్టంగా ఈదుతోంది.
అయితే అది ఎవరి కంటా పడకుండా ఉండలేదు.
ప్రమాదకారి అయిన వేటాడే జంతువు, కైకైఫిలు.
బలహీనంగా ఉన్న ఆడ జంతువు ఒక ఊరించే లక్ష్యంగా మారింది.
సముద్ర గర్భం లోతుకు వెళ్లడం ద్వారా అది ప్రమాదాన్ని తగ్గించుకోగలదు.
అయితే ఆ మొసాసార్ దృష్టిని మరల్చడం అనేది ఆ పసికూనకు ప్రమాదకరమైన ఆట.
కానీ అది సమయాన్ని తీసుకుంటోంది.
తల్లి ఇంకా పిల్ల పూర్తిగా ఒంటరిగా లేరు.
ఈ ప్రతి జంతువు బహుశా సంబంధం కలిగి ఉండచ్చు,
అందుకే కైకైఫిలు ని తరిమికొట్టడం ఆ జంతువులన్నింటికీ అవసరం.
ఈ ఆడజంతువు బలహీనంగా ఉండటానికి ఒక కారణం ఉంది.
ఆమె గర్భవతి.
ఏడాదిన్నర గర్భం ధరించిన తరువాత, ఇంక ఇప్పుడు,
ఒక పసిబిడ్డ జన్మించింది.
తన తల్లి పొడవులో దాదాపు సగం ఉండి సుమారు పది అడుగుల పొడవు ఉంది.
సృష్టిలోనే అతిపెద్ద పసికూన ఇది.
మొదటిసారి గాలి పీల్చుకోవడం కోసం సముద్ర ఉపరితలానికి అది చేరుకోవాలి.
ఈ యువ టౌరంగిసార్ సుమారు ఎనభై సంవత్సరాల పాటు జీవించగలదు.
ఇప్పుడు, తన కుటుంబం అండగా ఉండటంతో,
ఒక వేటజంతువుగా దాని స్థానాన్ని అది సొంతం చేసుకోగలదు...
మన భూగోళంలోనే సహజ సంపన్నమైన ప్రదేశం,
మన చరిత్రపూర్వ భూగోళంలో సముద్ర తీరాల చుట్టూ ఆవరించి ఉన్న సముద్రాలు.
తరువాయి భాగంలో,
ఉడుకెత్తించే ఉష్ణోగ్రతలు ఉన్న ఎడారుల మధ్య ఆడ జత కోసం భారీ డైనోసార్ల పోరు.
ఇంకా భూగోళం అంతటా,
నివాసయోగ్యం కాని అత్యంత ప్రతికూల పరిస్థితులలో
మనుగడ సాగించడానికి విశిష్టమైన ప్రత్యేక జీవులు తమకు తెలిసిన ప్రతి ఉపాయాన్నీ అమలు చేయాలి.
కథల వెనుక శాస్త్రీయ మర్మాన్ని తెలుసుకోవడానికి,
షో వెబ్ సైట్ ని వెంటనే చూడండి.
తెలుగు అనువాదం: సతీశ్ కుమార్